El bufet Europraxis Legal aconsegueix que titulars d'hipoteques afectades per clàusules sòl paguin menys cada mes per la seva hipoteca i recuperin els diners pagats de més amb efectes retroactius\nper Redacció dilluns, 12 de desembre 2016 - 13:00h\nLes clàusules terra, un problema que pot patir la vostra hipoteca | Cedida\nAtès que les clàusules terra, clàusules que els tribunals han declarat nul·les per abusives i que estan incloses encara en moltes hipoteques subscrites en el període 2005-2012, hem volgut parlar amb Carles Herrera, advocat d'Europraxis Legal sobre aquesta qüestió que encara afecta moltes hipoteques, els titulars de les quals, no ho saben. Herrera, qui ha fet possible que moltes persones hagin aconseguit que la seva entitat bancària hagi revisat i millorat les condicions de la seva hipoteca amb l'important estalvi econòmic que això comporta, ens ha aclarit alguns conceptes al voltant de les clàusules terra i altres clàusules abusives similars que formen part de moltes de les hipoteques signades durant els darrers anys.\nEn aquest mateix sentit, Europraxis Legal és un bufet amb seu a Barcelona i a Tarragona que està especialitzat en la detecció i reclamació judicial dels imports pagats de més a través d'aquestes clàusules. Són nombrosos ja els titulars d'hipoteques que gràcies a Europraxis Legal, han aconseguit rebaixar substancialment l'import mensual que paguen per les seves hipoteques a més d'assolir també que una sentència judicial obligui al banc a retornar-los l'import pagat de més amb efectes retroactius.\nSi penseu que la vostra hipoteca pot contenir clàusules terra no dubteu en contactar amb Europraxis Legal i us faran un estudi sense cost de la hipoteca per tal de determinar si hi ha aspectes abusius que es poden reclamar davant un jutge i els passos a seguir per fer-ho. A Barcelona, trobareu Europraxis Legal a C/Compte Borrell, 318 i al 93 511 62 79 i a Tarragona a Rambla Nova 96 i al 977 27 64 79. Si preferiu contactar-hi per correu electrònic, podeu fer-ho a cherrera@europraxislegal.com\nCarles Herrera, advocat d'Europraxis Legal | CatalunyaDiari.cat\nSr. Herrera, quins són els principals problemes dels clients que us demanen consell sobre la seva hipoteca?\nMajoritàriament les clàusules terra i les que tenen l'índex de referència denominat IRPH Caixes.\n-Quina diferència hi ha entre unes i altres?\nLes primeres limiten la variabilitat de l'interès que aplica mensualment l'entitat. Pensem que les hipoteques poden ser d'interès fix, que perdura immutable durant tota la vida del contracte i les quotes mensuals haurien de ser sempre les mateixes i d'interès variable. Aquestes són la majoria. L'interès variable es determina sumant dos valors: l'índex de referència i el diferencial. Així una hipoteca revisada al mes de novembre del 2015, amb índex Euribor i amb un diferencial de 0,90% fa que l'interès que paguem al banc sigui del 0,979%.\n-I en què influeix la clàusula terra?\nDoncs que indica que la suma de l'índex i del diferencial en cap cas podrà ser inferior al 2, el 3 o fins i tot el 4%. En un moment com l'actual amb un Euribor tant baix, fa que l'interès que s'aplica sigui el doble, el triple i fins i tot el quàdruple.\n-Són legals aquestes clàusules?\nNo. Tractant-se de consumidors, el Tribunal de Justícia de la UE i el Tribunal Suprem les han declarat nul·les per abusives, i les entitats han de retornar els diners cobrats de més com a conseqüència de la seva aplicació. El més lamentable és que, malgrat això, les entitats no la retirin directament i sigui necessari haver de demandar-los judicialment per aconseguir-ho.\nSi el client va al seu banc -no li retiren la clàusula?\nEns hem trobat amb clients als quals l'entitat financera els hi diu: «Bé, fora clàusula terra, però el diferencial passarà del 0,90% al 2,50%» i les despeses de la novació hipotecaria (no menys de 1.000 €) a càrrec del client. D'altres entitats retiren la clàusula, però es neguen a retornar les quantitats cobrades en excés. Lamentablement cal acudir a la via judicial.\nI en què consisteix una hipoteca amb índex de referència IRPH Caixes?\nAquest era un índex que va deixar de ser oficial l'abril del 2012 i va deixar de publicar-se el 2013. Moltes entitats han congelat llavors el darrer índex publicat, entorn del 4%. Han convertit un interès variable en un interès fix. Tot i que la Llei 4/2013 va fixar un sistema per canviar aquest índex pel denominat IRPH Entitats (actualment entorn del 2,50%) ni bancs ni caixes no l'han aplicat.\nPerò si aquests casos són els majoritaris, el més punyent són les hipoteques trampa. Aquelles en què el client ha estat veritablement enganyat amb mala fe per part de l'entitat i el client s'hi troba atrapat. Serien els casos d'hipoteques amb SWAPS. Entre els anys 2007 y 2008, amb un Euribor alt, lleugerament per sobre del 4%, oferien a l'hipotecat un SWAP (un producte financer tòxic) com si es tractés d'una «assegurança» per limitar les possibles futures pujades de l'Euribor, sense informar-los del que passaria si, en comptes de pujar l'Euribor baixés, com va succeir de manera vertiginosa des de l'any 2009 i fins avui a nivell 0. Avui estan pagant una quota mensual incrementada amb el «cost de l'assegurança», que se situa entre els 300 i els 500 euros al mes.\n-I això era legal?\nNo, i així s'hi pronuncien els diferents jutjats que han intervingut, que consideren que són clàusules nul·les i l'entitat ha de retornar les quantitats cobrades per la seva aplicació.\n-Quines són les altres hipoteques trampa que heu tractat a Europraxis?\nConsidereu normal que si en 8 anys heu pagat 140.000 € en quotes mensuals, sols heu amortitzat uns 13.000€? I a més amb quotes creixents, per les que pagaran d'ací a 3 anys quotes mensuals de 3.000 € . I fins i tot amb l'aval hipotecari de l'habitatge dels pares o dels germans. Eren hipoteques efectuades pels anomenats «xiringuitos financers», alguns d'ells participats per bancs i caixes de primer nivell que, en plena bombolla immobiliària, donaven crèdit a aquelles persones a qui els mateixos bancs i caixes descartaven finançar. He vist hipoteques de 240.000 € per un quart pis sense ascensor de 80 metres quadrats. Un pis que avui té un valor de 50.000 € al mercat immobiliari.\n-És veritat que es pot reclamar a l'entitat hipotecària que retorni les despeses pagades per constituir la hipoteca?\nEfectivament. Una recent sentència del Tribunal Suprem declara la nul·litat, per abusiva, de la clàusula continguda en els contractes hipotecaris que determina l'obligació del pagament de les despeses al prestatari. A la pràctica això significa que el banc ha de retornar aquestes despeses que són, bàsicament, les de taxació de la finca, les de la notaria i les d'inscripció al Registre de la Propietat. És una quantitat que oscil·la entre els 1.000 i els 4.000 euros. A Europraxis ja hem començat les primeres reclamacions per aquests conceptes.\nSi creieu que algun d'aquests punts poden afectar la vostra hipoteca i voleu saber com reduir-ne l'import mensual i com recuperar part del que heu pagat de més, Europraxis Legal és a la vostra disposició per ajudar-vos i orientar-vos bé durant tot el procés.\nDades de Europraxis Legal a Barcelona\nComte Borrell 318 Entresol 1a\nTelèfon: 935 116 279\nDades de Europraxis Legal a Tarragona\nRambla Nova, 96, Principal 1era Tarragona\nTelèfon: 977 276 479\nNomés el 10% de les persones que miren aquest quadre poden detectar les nou cares que amaga


Viesu nams Jaunzilakši Smiltene Letònia - Ofertes d'hotels amb els MILLORS DESCOMPTES EN LÍNIA\nJaunzilakši, Virešu pag., Apes nov., Smiltene, Smiltene, Letònia, LV-4355 - Veure al mapa\nMés informació sobre Viesu nams Jaunzilakši\nAl visitar Smiltene, vosté es sentirà com a casa a Viesu nams Jaunzilakši, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Viesu nams Jaunzilakši asseguren una estada plaentera als seus clients. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, servei de llançadora, àrea de TV/saló compartit, cuina compartida.\nA més, totes les habitacions ofereixen una gran varietat de comoditats com ara calefacció, servei de despertador, aparell de televisió, TV satèl•lit/cable, reproductor de DVD/CD per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Smiltene, el Viesu nams Jaunzilakši és el lloc perfecte per una estimulant i emocionant escapada.


Mascarell fa el pas com a alcaldable «independent» amb una crida a la unitat | NacióDigital\nEl delegat del Govern a Madrid deixarà el càrrec en les properes setmanes i apel·la ERC, el PDECat, l'ANC i els impulsors de les primàries per tenir "un projecte de 21 regidors"\nper Oriol March, Barcelona, 3 de desembre de 2018 a les 10:50 |\nFerran Mascarell, durant la compareixença d'aquest dilluns | ND\nFerran Mascarell es presenta, finalment, com a candidat "independent i sobiranista" a les eleccions municipals del 2019 a Barcelona. Així ho ha formalitzat aquest dilluns en una compareixença al restaurant Semproniana de la capital catalana en la qual ha assenyalat que treballarà per aconseguir la "unitat real" entre les diverses candidatures sobiranistes "per tal de construir-ne una de guanyadora" a la ciutat. Ha indicat que no té el suport "de cap lobby ni de cap partit", i ha defensat que Barcelona s'ha de convertir en la capital d'una República catalana. Al mes de gener hi haurà un acte públic en el qual es llançarà la candidatura de manera formal, i té pensat deixar el càrrec institucional en les properes setmanes. "Ho he d'acabar de convenir", ha dit.\nÉs imprescindible, ha ressaltat, mantenir la "unitat del sobiranisme" i "treballar per aconseguir-la" fins al darrer moment. "Cal anar a buscar 21 regidors: una ciutat construïda des de grups de 7-8 edils pacta el mínim comú denominador, i això són deu anys de tramvia. Hem d'acabar amb això, hem de tenir un projecte fort i capaç amb una gran majoria pactada a priori. Que pugui arribar a l'ajuntament i manar perquè així ho hagi volgut la ciutadania", ha apuntat. "Emplaço tothom, la gent d'ERC, del PDECat, de l'ANC i de les primàries", ha indicat. "El debat no ha de ser només entre populisme espanyolista i sobiranisme català", ha recalcat.\nEl dirigent sobiranista, que és impulsor de la Crida, veu "compatible" el seu pas amb el del nou moviment, que es farà públic al gener. "Aquest projecte [de candidatura] té una forma complexa. És una candidatura independent, sense el suport de cap partit. Això és inusual, però tinc la convicció que tindrà èxit", ha assegurat. La voluntat, ha dit, és la de fer una "petita gran revolució" a la capital catalana. En un primer moment va intentar celebrar una "convenció" -amb la participació dels partits independentistes- de la qual en sortís un projecte i una llista, però el projecte no va acabar de quallar.\nMascarell ha assegurat que no fa aquest pas apadrinat per Carles Puigdemont, i ha indicat que es tracta d'una opció "estrictament personal". La Crida, fins al 19 de gener, no tindrà una direcció definitiva, i a Barcelona no té candidat. Jo no sóc, avui per avui, res més que el candidat de mi mateix i de les persones que aniran expressant el seu suport en les properes setmanes", ha indicat. "Amb Puigdemont he parlat de Barcelona diverses vegades. És ell qui ha d'expressar el que creu. He actuat lliurement, em considero una persona independent", ha ressaltat a preguntes dels periodistes.\n"Canvi d'escala" a Catalunya\n"Hi ha la possibilitat de fer un salt, un canvi d'escala, en la dinàmica política a Catalunya. Hem de centrar tots els esforços perquè això sigui així", ha asseverat el dirigent sobiranista i impulsor de la Crida Nacional per la República que lideren Carles Puigdemont, Jordi Sànchez i Quim Torra. Mascarell, en les últimes setmanes, ha negociat directament amb Joaquim Forn -que es perfila com un dels candidats de l'espai del PDECat i de Junts per Catalunya-, Sànchez i Neus Munté, escollida com a candidata del partit hereu de CDC en unes primàries.\nJunts per la República, organització sorgida d'independents de Junts per Catalunya i de sectors de la Crida, fa costat a la llista de Mascarell\nA la presentació hi han assistit Agustí Colomines, ideòleg de la Crida, i també el diputat Pep Riera, integrat dins de Junts per Catalunya. També Isabel Ferrer, que va ser diputada fins que el Govern la va nomenar directora general de Protecció Civil. Durant l'estiu, el nom de Mascarell va ser assenyalat per l'entorn de Puigdemont com el millor candidat a Barcelona, però aquesta perspectiva ha anat canviant amb el pas dels mesos. L'espai de la Crida, així com també del PDECat, espera que el president a l'exili reveli quina és la seva aposta per anar a la capital catalana. Junts per la República, format per independents de Junts per Catalunya, fa costat a la llista.\nEl "referèndum" de les municipals\nMascarell ha indicat que les eleccions municipals seran un "referèndum" sobre el model de ciutat, i també sobre el model de país. Ha volgut arrencar la seva intervenció assenyalant que hi ha dos presos -Jordi Sànchez i Jordi Turull- que han arrencat una vaga de fam des de Lledoners, i també posant damunt la taula la victòria de la "dreta espanyolista" a Andalusia. "S'estan preparant candidatures d'Estat per a Barcelona. La ciutat és un dels objectius d'un determinat populisme", ha assenyalat el delegat del Govern a Madrid relligant les municipals amb les andaluses.\nEls comicis del mes de maig, en tot cas, haurien de servir per situar "en el mig termini" la República "no concretada", però ha indicat que aquest projecte s'ha de plasmar "des de ja mateix". "Per això parlo de referèndum: hi ha un populisme que es pot apoderar la ciutat, i el sobiranisme requereix una candidatura guanyadora", ha assenyalat. Les municipals, per tant, han de ser un "mur" contra els populismes i una "acceleració" per la "idea republicana que guia els millors anhels d'una part del poble".\nMascarell s'ha preguntat com seria la sanitat catalana si no hagués estat "infrafinançada", i ha indicat que en les manifestacions de la setmana passada "s'hi hauria d'haver vist els qui protestaven al costat del Govern", que segons ell és qui pateix un tracte gens equitatiu de l'Estat. L'alcaldable independent -militant del PSC fins al 2010 i integrant dels governs d'Artur Mas entre els anys 2010 i 2016 com a conseller de Cultura- ha fet servir com a exemple el Corredor Mediterrani per defensar un estat per a Catalunya, de manera que Barcelona deixi de ser una ciutat "secundària" com ho és ara per a Madrid i les institucions espanyoles.\nMascarell, militant del PSC fins al 2010 i conseller amb Mas fins al 2016, assegura que Barcelona té "potencial" per convertir-se en el referent de la regió que va des de Lió fins a Algesires\n"Necessitem un estat que funcioni, i fins ara l'estat espanyol no ha volgut ser l'estat de la capital catalana", ha desgranat Mascarell. Segons ell, Barcelona té "potencial" per liderar la regió que va fins a Lió, Bordeus, Palma i Algesires, i ha defensat els conceptes de "benestar" i "prosperitat" com a elements de futur en clau social.\nEl PDECat, molest amb Mascarell: «Amb projectes personals es complica tot»\nEleccions municipals 2019, Eleccions municipals Barcelona 2019, Barcelona, Política, Barcelona, Ferran Mascarell, eleccions municipals 2019, Crida Nacional per la República, PDECat


Dimarts, 10 Febrer 2009 15:16\nL’alcalde de Mataró i diputat de Medi Ambient de la Diputació de Barcelona, Joan Antoni Baron, viatja aquesta setmana a Brussel·les per participar en la cerimònia del Pacte d’Alcaldes contra el canvi climàtic, que té lloc avui mateix al Parlament Europeu, i per intervenir a la Conferència Anual de Gestors d’Energia, que té lloc el demà dimecres dia 11 en el marc de la Tercera Setmana Europea de l’Energia Sostenible. Pacte d’AlcaldesJoan Antoni Baron encapçala una delegació dels ajuntaments de la província de Barcelona que participarà en la cerimònia anomenada “Covenant of Mayors”, durant la qual els assistents seran rebuts pel president de la Comissió Europea, José Manuel Durao Barroso; pel vicepresident del Parlament Europeu, Aleix Vidal Quadras, i pel Comissari Europeu d’Energia, Andris Piebalgs. El Pacte d'alcaldes contra el canvi climàtic pretén impulsar els ambiciosos objectius de la Comissió Europea en matèria d'estalvi energètic i foment de les energies renovables establert per al 2020. La CE ha reconegut que la fita de reduir un 20% les emissions d'efecte hivernacle a través de plans d'energia renovable només és possible a través de l'acció local. La direcció general d’Energia i Transport de la Unió Europea ha organitzat l’event com a forma de reconeixement del compromís dels municipis contra el canvi climàtic. En aquests moments hi ha 346 ciutats i pobles europeus que ja han signat l’acord i 104 més n’han manifestat el seu interès. Pel que va als municipis de la província de Barcelona, en total es desplacen a Brussel·les una trentena d’alcaldes i càrrecs electes dels més de setanta ajuntaments que s’han anat adherint al compromís del Pacte d’Alcaldes en l’últim any a través dels corresponents acords de Ple. Conferència Anual de Gestors d’EnergiaBaron té previst complementàriament intervenir en la “VIII Managenergy annual conference”, que té lloc el dia 11 a l’edifici Carlemagne de Brussel·les i enguany porta per títol “Noves oportunitats per als actors locals en matèria energètica”. Joan Antoni Baron explicarà la iniciativa de la Diputació de Barcelona a l’hora de reunir els ajuntaments perquè es comprometin en la lluita contra el canvi climàtic.


Manhattan, Nova York, per la nit. 1932.\nSota els raigs.\nAvui parlem d’una inquieta fotògrafa nord-americana, Berenice Abbott.\nNascuda a Springfield, Ohio, el 1898, no va sentir aviat interès per la fotografia com demostra el fet de que es va dedicar a estudiar escultura, primer a Nova York i després a París.\nA través de Ray va conèixer un altre fotògraf, el francès Eugène Atget amb qui traballaria intensament. Ell li va transmetre les seves maneres de fer fotografia documental i la relació que van mantenir duraria fins la mort del francès el 1927.\nDurant la seva primera etapa com fotògrafa es va dedicar a fer retrats de personalitats famoses i va arribar a tenir exposicions individuals a importants galeries de Paris. Això denota quan ràpidament Abbott va aprendre la professió i quan ràpidament va començar a ser reconeguda.\nEl 1929, vuit anys després, va tornar als Estats Units on va reproduir les formes de fer d’Atget a la ciutat de NovaYork, completant el 1939 una magnífica sèrie documental sobre aquesta ciutat titulat Changing New York. Es tractava de tot un document sistematitzat dels canvis arquitectònics que es van anar produint a la ciutat. Aquesta obra és la que l’ha feta més famosa i a l’encapçalament d’aquesta ressenya en podem veure una quantes fotografies. Era, a més, una mirada realment moderna per l’època sobre la gran megapolis que estava canviant per convertir-se en el centre de la cultura i l’economia mundials. Durant sis anys, planejant cada fotografia curosament i amb la voluntat de captar la realitat del moment explorant la pròpia naturalesa de la modernitat, la fusió del passat amb el futur i el desenvolupament dels espais urbans, Abbott va fer més de tres-centes fotografies en gran format de la ciutat, algunes de les quals s’han convertit en emblemàtiques.\nAnys després es dedicaria a la publicació de llibres i a l’estudi fotogràfic sobre diferents fenomens físics.\nFormalment va ser una de les primeres fotògrafs que va treballar el gènere documental. Buscava el que ella deia “la desaparició del moment”, però refusant enfocaments nostàlgics.\nVa impartir classes mentre finalitzava un altre dels seus treballs denominat Ciència i Escenes americanes.\nEn un dels seus projectes que documentava visualment la Carretera Nacional I que va de Florida a Maine, va descobrir aquesta última ciutat on va decidir traslladar la seva residència i allí va viure fins que va morir l’any 1991.\nBerenice Abbott (autoretrat).\nEl seu web és: http://commercegraphics.com/ba.html


Visió global Productes\nCartonatges Barberà S.A. es va constituir l'any 1974\nEra una empresa auxiliaria de dues empreses més grans, una situada a Martorell i l'altre a Barberà a les que se'ls subministrava les partides especials, series de fabricació curtes i altres accessoris. Inicialment les instal.lacions estaven al carrer Edison de Barberà del Vallès.\nLa crisi del petroli de l'any 1975 va provocar una recessió econòmica que va fer canviar els plans inicials i obligà a crear una xarxa comercial pròpia. Això va permetre oferir agilitat i rapidesa en el servei així com fabricacions adaptades a les diferents necessitats dels clients aconseguint una important cartera i un posterior creixement qualitatiu.\nDesprés d'una primera ampliació, que passa pel trasllat al carrer Lisboa 6 i 13 de Barberà, es dur a terme l'any 1999 un nou canvi a les actuals i modernes instal.lacions de la Ronda Santa Maria, 90-94.\nFÀBRICA DE CAIXES DE CARTRÓ ONDULAT\nRonda Santa Maria 90 - 94\n93 718 25 59\n93 718 00 99\nEmpresa: Cartonatges Barberà, S.A.\nDirecció: Ronda Santa Maria 90-94, 08210, Barberà del Vallès, (Barcelona)\nTelèfon: 93 718 00 00


10 fets divertits, interessants i interessants sobre el sol que segurament no sabíeu | CAT.MichaelrMccartySpalmBeach.com\nPer Déu, una gran bola de foc! El sol sempre surt; que dóna calor, l'energia i la llum... I què fem? Donem per fet. El Sol és realment molt especial, encara que, i aquí estan deu dades interessants sobre el nostre Sol que pot ser que no hi hagi pensat en:\n1. El nostre sol és brillant\nEl sol és brillant, i sabem que quan es posa en els ulls quan estem conduint! Però és bastant brillant quan es compara amb altres estrelles properes també. De les altres 50 estrelles que estan més a prop de la Terra, el Sol és la quarta més brillant de tots ells.\n2. Amb el temps, el Sol consumirà la terra\nNo cal preocupar-se, però, que va trigar milions d'anys, però amb el temps el Sol s'haurà cremat tot l'hidrogen que té i començar a cremar l'heli al seu lloc. A continuació, començarà a créixer i créixer i créixer, fins que en uns 100 milions d'anys, s'haurà consumit la terra i molts dels altres planetes en el sistema solar també.\n3. El Sol es troba a meitat de camí a través de la seva vida\nAltra de les dades interessants sobre el Sol és que, en termes astrofísics, el Sol és de mitjana edat. És al voltant de 4,5 mil milions d'ans, en el seu últim aniversari, el que significa que s'ha cremat al voltant de la meitat de l'hidrogen que conté. El Sol és actualment un tipus d'estrella conegut com nanisme groc.\n4. El Sol crea el vent\nEl Sol crea un tipus de vent conegut com vent solar. Aquest vent es compon de partícules carregades que viatgen per l'espai a més de 400 quilòmetres per segon i quan el vent solar colpeja la terra, pot interrompre els satèl·lits, les comunicacions i els dispositius informàtics.\n5. La terra és com una partícula de pols en el sistema solar\nLa gent solia pensar que la Terra era el centre del sistema solar, però estaven lluny de la marca. Actualment el diàmetre del Sol és d'al voltant de 109 vegades la de la Terra. El Sol representa el 99,8% de tota la massa del sistema solar (que és l'estrella central del sistema solar), i el planeta Júpiter representa gairebé la totalitat del 0,2% restant. Això deixa a la Terra com ser poc més que una roca que orbita al voltant del Sol\n6. El Sol, un dia, ser no més gran que la Terra\nUn altre fet interessant sobre el Sol és que, després del Sol ha acabat ens empassant, en la seva fase de gegant vermella, es col·lapsarà sobre si mateix i convertir-se en una nana blanca, no més gran que la mida actual de la terra.\n7. El sol és calent, molt calent\nSegüent fet interessant sobre el Sol és que l'interior del Sol pot arribar a temperat de 15 milions de graus Celsius i, si no fos pel fet que el Sol és tan gran i, per tant, crea tanta gravetat, seria simplement explotar amb tota aquesta energia.\n8. El Sol és una gran bola de gas\nEl Sol és bàsicament una gran bola d'hidrogen i heli i diferents parts de la Sun giren a diferents velocitats. Els científics saben això causa de la forma en què les taques solars es mouen a través de la superfície de l'estrella. Àrees en l'equador del Sol prenen uns 25 dies a girar, mentre que els pols giren al voltant de cada 27 dies.\n9. La llum tarda vuit minuts a arribar des del Sol\nLa llum emesa pel Sol triga un conjunt de vuit minuts a arribar fins a nosaltres aquí a la terra. El Sol és aproximadament 150 milions de quilòmetres de la Terra; que varia amb l'època de l'any. Tot i que la llum és la cosa més ràpida que viatja en l'univers, encara triga vuit minuts perquè arribi a la terra.\n10. El Sol és més calent a l'exterior\nA la corona, que s'estén una llarga distància des del Sol mateix, les temperatures poden arribar tan alt, com d'1 milió de Kelvin, però en la superfície del Sol és una relativament 'cool'de només 6000 Kelvin.\nQuina altra diversió, bona i interessant fets sap vostè sobre el Sol?


Rescaten de matinada dos nois arrossegats per la corrent al Port de la Selva - Diari de Girona\nUna embarcació pesquera ha localitzat els banyistes a 500 metres de la costa\nanna font port de la selva 20.08.2020 | 12:57\nRescaten de matinada dos nois arrossegats per la corrent al Port de la Selva Protecció Civil Port de la Selva\nEls serveis d'emergència han rescatat aquest dijous a la matinada dos banyistes que la corrent havia arrossegat mar endins al Port de la Selva. L'alerta ha saltat a les 5:35 hores quan s'ha donat l'avís que dos joves havien entrat al mar per banyar-se, entre Punta de la Creu i el far s'Arenella, i que havien desaparegut.\nL'incident va activar les embarcacions de Salvament Marítim i Protecció Civil que van iniciar la cerca dels nois, però l'ajuda del pesquer Sort de Taranet va permetre localitzar-los a l'aigua. L'embarcació sortia a pescar quan, alertat per les llums de les embarcacions de salvament, es va adonar que els serveis d'emergència buscaven algú entre les roques de Cala Tamariua. El pesquer va contactar amb Protecció Civil i en saber que hi havia dos persones arrossegades per la corrent a 500 metres de la costa que no podien tornar nadant va decidir ajudar en l'operatiu per localitzar-los.\nPoc després van sentir uns crits a l'aigua i el pesquer va donar l'avís a Protecció Civil, que els va acabar rescatant. El pesquer Sort de Taranet ha explicat a aquesta experiència a través de les xarxes socials i poc després del rescat ja han pogut reprendre la ruta de pesca.\n5:35h activada d'urgència embarcació LIMA500 x recerca i rescat de 2 nois que es trobaven a uns 500m de la costa arrossegats x la corrent.\nGran ajuda del pesquer "Sort de Taranet" que sortia a pescar.\nTambé hi ha participat embarcació Alnilam de @salvamentogob\nIG @sortdetaranet pic.twitter.com/bCspXZlYbC\n— AVPC ELPORTDELASELVA (@AVPCPORTSELVA) August 20, 2020


45. Increment de la revitalització del hawaià sota el confinament | Càtedra Unesco de Diversitat Lingüística i Cultural\n« 44. El canvi de codi retòric i la seva interpretació en la interacció social\nDia Mundial de la Diversitat Cultural »\n45. Increment de la revitalització del hawaià sota el confinament\nPublicat 19 maig 2020 | Per mercem\nUniversitat de Hawai (Hilo)\nEl cas de la llengua hawaiana és un exemple clar de revitalització. Quan va començar de debò la revitalització de la llengua amb la creació de l’entitat sense ànim de lucre ʻAha Pūnana Leo el 1983, la transmissió intergeneracional de la llengua s’havia aturat amb una minúscula excepció. Un nucli reduït d’estudiants universitaris de hawaià va crear els denominats ‘nius lingüístics’ (en anglès, language nests, traducció del maori kōhanga reo) Pūnana Leo per donar suport i incrementar els esforços per utilitzar el hawaià a la llar. A fi de protegir els progressos aconseguits amb els pàrvuls en els ‘nius lingüístics’, es va impulsar l’eliminació de barreres legals a l’ús del hawaià en l’educació pública. Aquest esforç reeixit va donar lloc a un moviment per a restablir la immersió lingüística en hawaià i l’educació en hawaià com a llengua instrumental fins a l’educació secundària.\nEn aquesta nota, faig un informe sobre com es produeix la revitalització del hawaià en un període en què les escoles estan tancades i la comunitat de parlants hawaians organitzats al voltant en les escoles amb ensenyament en hawaià han de trobar altres maneres de reforçar-se. Un efecte de la crisi de la COVID-19 ha estat reforçar el sentiment de responsabilitat dels progenitors respecte a l’ús de la llengua hawaiana per part dels seus fills i l’increment de l’ús del hawaià a les llars. Aquest sentit de responsabilitat forma part d’un moviment més general per a sortir d’aquesta pandèmia enfortits com a comunitat insular única amb un patrimoni distintiu.\nEl primer contacte entre Hawaii i el “món exterior” es va produir el 1778 amb l’arribada del capità James Cook de la Gran Bretanya. La cultura polinèsia neolítica indígena va adoptar ràpidament una forma de govern occidental sota una monarquia constitucional. El protestantisme es va estendre ràpidament junt amb un sistema d’escriptura basat en l’alfabet llatí. A través de diaris en hawaià, els nadius hawaians van documentar un volum important de cultura, literatura i història tradicionals. Els registres escrits, a més d’una important col·lecció d’enregistraments en cintes magnetofòniques, han estat un recurs important per a la recuperació de la llengua.\nLes malalties van reduir la població nadiua hawaiana en més del 80%, cosa que va implicar la importació de treballadors procedents de la Xina, el Japó i les Açores, entre d’altres zones. No obstant això, la llengua hawaiana polinèsia indígena va seguir sent la llengua més parlada i es va utilitzar per a la comunicació interètnica fins que el 1893 els Estats Units van donar suport a l’enderrocament de la monarquia hawaiana.\nEn aquell moment, ja hi havia un bilingüisme generalitzat amb l’anglès en la majoria de la població nadiua de Hawaii. L’escolarització pública obligatòria i universal havia començat el 1841 amb escoles amb ensenyament en hawaià on anaven infants de totes les ètnies. L’escolarització en anglès es va estendre primer entre les classes superiors. Llavors, a causa de pressions polítiques i econòmiques de la classe dels plantadors de sucre americans, es van obrir cada vegada més escoles amb ensenyament en anglès per a persones que no pertanyien a les elits entre poblacions nadiues hawaianes i d’immigrants (R. Fernández en https://www.linguapax.org/wp-content/uploads/2020/02/linguapax19-1-1.pdf). Una vegada aquell grup va enderrocar la monarquia hawaiana va convertir l’anglès en l’única llengua instrumental en l’educació. Amb l’annexió de Hawaii als Estats Units el 1898, la política dels Estats Units per a eliminar els idiomes indígenes a favor de l’anglès es va consolidar i es castigava els infants per parlar hawaià a l’escola.\nEn resposta al càstig per l’ús del hawaià i a les prediccions que no hi havia futur per a la llengua hawaiana, els infants van adoptar un anglès pidginitzat com a llengua de grup. Aquesta llengua, posteriorment es va criollitzar com a llengua dominant dels grups multirracials no elitistes i va substituir el hawaià https://www.hawaii.edu/satocenter/langnet/definitions/hce.html).\nL’última generació d’infants que utilitzaven el hawaià com a mitjà principal de comunicació entre amics eren els nascuts cap al 1920 a les vuit illes hawaianes, tret de la més aïllada de les illes habitades: Niihau. En aquesta illa, aproximadament 200 persones van continuar utilitzant el hawaià fins a la dècada de 1980, quan van començar a emigrar a l’illa més propera i els seus fills van començar a assimilar-se al crioll anglès de Hawaii.\nLa dècada de 1980 va ser també una època de despertar cultural a Hawaii, el denominat Renaixement hawaià. A la universitat, va créixer exponencialment la matrícula en assignatures optatives de hawaià. Els estudiants més avançats van començar a plantejar-se la possibilitat d’educar els seus fills en hawaià com a primera llengua, com es feia dues generacions abans. La meva dona, Kauanoe Kamanā, i jo pertanyíem a aquell grup d’estudiants. Un grup reduït d’estudiants i Larry Kimura, el nostre professor, van crear l’organització sense ànim de lucre ‘Aha Pūnana Leo amb l’objectiu de donar continuïtat al moviment del ‘niu lingüístic’ (kōhanga reo) de Nova Zelanda. La nostra família va ser un dels primers grups de parlants de hawaià com a segona llengua que van educar els seus fills amb hawaià com a primera llengua de la llar. El niu lingüístic de Pūnana Leo era un mitjà per a evitar que els nostres fills perdessin el hawaià, cosa que s’hauria produït amb l’escolarització en anglès com a llengua instrumental. Aquesta pèrdua del hawaià entre els infants es produïa en aquell moment en la comunitat de Niihau i ja s’havia produït en generacions anteriors en altres comunitats.\nQuan va començar el moviment Pūnana Leo, a principis de la dècada de 1980, encara hi havia ancians amb un bon domini del hawaià que podien treballar a les guarderies amb ensenyament totalment en hawaià, juntament amb uns pocs joves de Niihau que també podien fer de professors. No obstant això, des de l’inici, l’Aha Pūnana Leo era ben conscient que calien professors que el parlaven com a segona llengua. Avui, els professors del Pūnana Leo i dels programes de seguiment van aprendre el hawaià com a segona llengua o són parlants nadius que el van adquirir com a primera llengua de pares que el tenien com a segona llengua (https://www.youtube.com/watch?v=eVMNXNMVY_M). Els parvularis Pūnana Leo donen prioritat en la matrícula als infants que ja parlen hawaià a casa amb els pares. La resta de la matrícula es fa amb infants de pares que es comprometen a aprendre hawaià juntament amb els seus fills.\nEl moviment es va enfrontar a moltes dificultats i barreres, però s’ha mantingut i s’ha incrementat des de la dècada dels vuitanta, amb l’Aha Pūnana Leo com a força fonamental al servei de les famílies parlants de hawaià. Una de les principals victòries va ser eliminar les barreres legals a l’educació en hawaià a l’escola pública. En la majoria de les escoles públiques d’immersió en hawaià una gran majoria dels estudiants matriculats provenen de llars que parlen crioll anglès de Hawaii. Aquestes escoles d’immersió lingüística de Hawaii segueixen el sistema d’educació pública general que té l’anglès com a llengua de comunicació instrumental. Així, l’ensenyament a l’aula s’imparteix en hawaià, però la gestió escolar es fa en anglès i l’anglès hi és dominant fora de l’aula, fins i tot per a infants que parlen hawaià a casa.\nHi ha un nombre menor d’escoles concertades en hawaià que segueixen el model Pūnana Leo en la part de gestió. En aquestes escoles, el hawaià és la llengua també en el funcionament general. Més de la meitat dels infants que van a aquestes escoles ja parlen hawaià perquè han assistit a un centre que segueix el model Pūnana Leo. Prop d’un terç prové de cases on es parla normalment en hawaià. Els progenitors del Pūnana Leo han d’estudiar el hawaià, encara que ja el parlin, i usar l’idioma a casa. Les escoles en hawaià també celebren de manera regular reunions nocturnes de formació per a pares i mares a fi d’incrementar l’ús de la llengua entre els progenitors.\nPèrdua de la llengua a Niihau i increment exponencial a la resta de territoris\nEl hawaià s’ha perdut en gran part de la comunitat de Niihau a causa de la migració des de la seva petita illa a una regió deprimida econòmicament de la veïna illa de Kauai (http://www.niihauheritage.org/). Les forces socioeconòmiques han inculcat a moltes persones de Niihau la por que els seus fills tinguin problemes pel fet de parlar hawaià. L’escolarització en anglès a Niihau ha debilitat encara més l’ús del hawaià entre ells. Fins i tot quan a casa els avis fan servir el hawaià, els infants utilitzen l’anglès entre ells i sovint també amb els seus joves pares. Tanmateix, hi ha una petita escola concertada que busca mantenir el hawaià entre els niihauans, tot i que en un model que ha hagut de respondre als temors sobre la possibilitat de no saber anglès fent un ús d’aquesta llengua molt més enllà del que cal per a garantir el bilingüisme. Fins i tot entre les famílies niihau pertanyents a aquesta escola, l’anglès ha passat a ser la llengua dominant a casa en la majoria de generacions més joves.\nL’ús més important del hawaià a casa actualment es dona amb pares que el tenen com a segona llengua o descendents de persones relacionades amb el laboratori de l’escola en hawaià Nāwahīokalaniʻōpuʻu a Hilo, a l’illa Hawaii (https://www.youtube.com/watch?v=lhELoIta084). En aquesta escola també és on hi ha la Pūnana Leo més gran. Els parlants que tenen el hawaià com a segona llengua són com els supervivents d’una epidèmia que han adquirit una certa immunitat a la malaltia que s’ha propagat entre les generacions precedents. Els parlants de hawaià com a segona llengua s’adonen que el hawaià no afecta negativament l’èxit socioeconòmic dels seus fills. L’escola se centra en l’educació preparatòria per a la universitat i està vinculada al recentment creat College of Hawaiian Language, on la llengua de l’ensenyament és el hawaià (https://www.hawaii.edu/news/2014/01/13/new-hilo-home-for-hawaiian-language/).\nA l’escola Nāwahīokalaniʻōpuʻu, un bon coneixement del hawaià s’associa amb l’èxit socioeconòmic. Per tant, els infants que es matriculen en la Nāwahīokalaniʻōpuʻu que parlen hawaià a casa resisteixen la pressió per abandonar el hawaià com a llengua d’ús i d’identitat primària. També ofereixen un model a altres joves de l’escola que provenen de famílies en què predomina el crioll anglès de Hawaii. Malgrat tot, a mesura que els infants entren a l’adolescència a la Nāwahīokalaniʻōpuʻu i interaccionen més amb la societat dominant en activitats esportives i socials, comencen a utilitzar amb els amics una barreja de crioll anglès de Hawaii i anglès americà estàndard en moltes activitats informals que associen amb un món més ampli. No obstant això, a causa de la força de l’escola i de la revitalització lingüística comunitària en general, mantenen un domini ple del hawaià i, quan maduren en la comprensió de si mateixos i de la societat, comencen a sortir de la fase d’exploració d’idiomes externs.\nA mesura que la llengua i la cultura hawaianes han guanyat protagonisme a tot Hawaii, ha millorat el seu estatus. Cada vegada hi ha més pares i mares joves que van créixer parlant crioll anglès de Hawaii i anglès estàndard que intenten fer servir el màxim el hawaià a casa, cosa que es veu facilitada a Hawaii pel gran nombre de termes hawaians, noms de llocs, noms de persona, cançons i altres connexions amb la llengua hawaiana en la llengua i la cultura criolla comuna de Hawaii. És bastant fàcil que els pares incorporin cada vegada més el hawaià en la seva vida quotidiana, ja que molts termes hawaians ja s’utilitzen col·loquialment en crioll anglès de Hawaii.\nLes xifres del cens dels Estats Units reflecteixen l’increment de l’ús hawaià a la llar. Quan va començar l’Aha Pūnana Leo el 1983, a l’organització hi havia menys de 50 infants i joves menors de 18 anys que sabien hawaià. Tots, menys tres, pertanyien a la comunitat de Niihau. Les darreres xifres recollides pel cens dels Estats Units del 2010-2014 indiquen que el nombre d’infants i joves entre 5 i 18 anys que parlen hawaià a casa havia arribat als 5.200. És una xifra sorprenent i indica un clar augment de l’estatus del hawaià més que no pas el nombre real d’infants i joves que utilitzen el hawaià com a llengua dominant a casa. El nombre real de llars on el hawaià és dominant és especialment elevat a l’illa on es troba l’escola Nāwahīokalaniʻōpuʻu; de fet, el hawaià és l’idioma que més parlen els infants i joves d’aquella illa i l’únic idioma, a banda de l’anglès, que té més parlants joves que no pas adults. (http://files.hawaii.gov/dbedt/economic/data_reports/Non_English_Speaking_Population_in_Hawaii_April_2016.pdf)\nNo sols universitaris que estudien hawaià sinó també estudiants de secundària d’instituts amb ensenyament en anglès que estudien llengua hawaiana mostren intenció d’educar els seus fills en hawaià com a primera llengua. Els estudiants de secundària que assisteixen a l’escola en hawaià Nāwahīokalaniʻōpuʻu també indiquen que els agradaria educar els seus fills en hawaià com a primera llengua. Això és especialment encoratjador ja que sovint és més probable que els estudiants que saben millor el hawaià ho donen per descomptat. Generalment, només després d’acabar el batxillerat en la Nāwahīokalaniʻōpuʻu, quan van a una universitat amb ensenyament en anglès, és quan els estudiants s’adonen plenament de la importància de l’experiència d’haver tingut una educació en hawaià com a llengua vehicular. En el passat, era en aquell moment quan se solia començar a pensar a formar la futura família i donar continuïtat a la llengua hawaiana en aquest context.\nLa pandèmia de la COVID-19 i l’increment de l’ús familiar del hawaià\nIgual com a la resta del món, l’epidèmia de la COVID-19 ha suposat el tancament d’escoles a Hawaii, incloent-hi els nius lingüístic de Pūnana Leo per a infants de 3 i 4 anys i els seus pocs programes per a primers cursos de primària, així com les escoles d’immersió i les escoles en hawaià. L’aprenentatge ha passat a ser en línia i els infants de sobte han quedat aïllats de les comunitats de parla hawaiana més fortes, que són les escoles. Aquesta situació ha deixat clar als pares que fan un ús mínim del hawaià a casa la importància que té millorar el seu propi hawaià i fer passos cap a l’objectiu de ser una llar que viu en hawaià.\nDurant els darrers dos mesos, els pares i les mares han estat a casa amb els fills rebent tots educació en hawaià impartida a distància pels professors. Uns al costat dels altres, els progenitors han augmentat el seu coneixement i ús de la llengua mentre ajudaven els seus fills. Com que a les escoles cal seguir un ús estricte del hawaià a l’aula, els pares amb pocs coneixements de la llengua podien respectar aquesta norma almenys en una part de la seva rutina diària.\nA mesura que els pares i les mares van prendre més consciència de la importància d’incrementar l’ús del hawaià a casa, han intentat aprendre millor la llengua. Per contribuir a incrementar l’ús del hawaià dels pares, l’Aha Pūnana Leo ha ofert cursos d’autoaprenentatge en línia. Hi ha hagut un augment en l’ús d’aquests cursos. L’escola Nāwahīokalaniʻōpuʻu va obtenir accés als cursos i el va proporcionar a tots els pares i mares. Aquestes classes en línia no només substitueixen les classes setmanals per a progenitors, sinó que permeten l’accés en qualsevol moment i una àmplia gamma de nivells.\nAlguns grups reduïts de pares i mares, especialment aquells en què un o tots dos són plenament competents en hawaià, han creat grups en línia on ells i els seus fills poden comunicar-se en entorns de parla totalment en hawaià que van més enllà de cada casa. Altres famílies s’han ajuntat per tocar i cantar música hawaiana en línia, cosa que ha revifat moltes cançons que cantaven generacions més grans quan eren joves però que no coneixen les generacions més joves.\nPer als estudiants més grans, l’estat ha reduït l’atenció als continguts acadèmics generals, ja que alguns no tenen accés a Internet i és més difícil que els professors imparteixin els currículums habituals. Per tant, es presta més atenció a l’ús innovador de la llengua hawaiana. En un curs preparatori per a la universitat per a estudiants de secundària de la Nāwahī okalaniʻōpuʻu que imparteixo, he estat utilitzant Internet per compartir enregistraments de gent gran on es tracten temes culturals d’èpoques anteriors. Això exposa els estudiants a un ric vocabulari cultural i a una llengua col·loquial que normalment no formen part de les seves experiències quotidianes, fins i tot en escoles totalment en hawaià.\nLa revitalització del hawaià no és sinó un aspecte d’un moviment cultural més ampli a Hawaii que pretén mantenir els trets distintius de les illes. La pandèmia de la COVID-19 ha tingut un enorme impacte negatiu en l’economia de Hawaii. Com que el turisme és el principal motor econòmic de l’arxipèlag, cap dels quaranta-nou estats dels Estats Units no ha estat tan afectat pel que fa a l’economia com Hawaii. Les companyies aèries ja no hi porten turistes i la base impositiva s’ha evaporat.\nAmb l’increment del turisme, Hawaii ha esdevingut cada vegada més depenent de fonts externes per a aconseguir aliments i productes bàsics. La idea de revitalitzar l’agricultura local i la comercialització d’aliments tradicionals, així com la producció local de productes bàsics ja s’havia discutit abans, la crisi de la COVID-19 ha revifat aquestes idees. La presentació al consumidor d’aquests productes tan distintius de Hawaii implica l’ús de la llengua hawaiana.\nL’Associació de la llengua hawaiana, caracteritzada per un passat totalment autosuficient encara que molt idealitzat, ha aconseguit que la població de l’estat, no només els hawaians nadius, s’identifiqui més amb la llengua. Cada vegada hi ha més polítics i funcionaris del govern que s’expressen en hawaià. Els mitjans locals han integrat trets com ara el calendari tradicional hawaià basat en les fases de la lluna i associat amb l’agricultura i la pesca de subsistència. A la televisió local s’han emès programes en què els participants canten música hawaiana i se’ls ha ofert accés a les lletres si necessiten ajuda per a aprendre o recordar les cançons.\nLa pandèmia de la COVID-19 també ha recordat a la gent de Hawaii que les malalties importades van assassinar més del 90% de la població nadiua hawaiana durant els primers 150 anys posteriors al contacte occidental (https://www.pewresearch.org/fact-tank/2015/04/06/native-hawaiian-population/). Aquesta pèrdua de població va ser també un factor important en l’extermini gairebé total de la llengua hawaiana indígena. La revitalització de la llengua hawaiana fins al seu nivell de força actual, com a llengua no anglesa més parlada pels infants a casa en un estat altament multiracial, simbolitza el potencial de la comunitat en general per a avançar en l’assoliment d’objectius que semblaven inassolibles en el passat. Aquest canvi es realitza de manera més clara a les cases. E ulu a ola mau nā ʻohana ʻōlelo Hawaii! Tant de bo hi hagi un increment sostingut i salut entre les famílies que parlen hawaià.


ICF Cultura . ACCIÓ - Agència per la Competitivitat de l'Empresa\nPréstecs per finançar projectes relacionats amb la producció, distribució, comercialització i difusió, exhibició o protecció de béns i/o serveis culturals.\nL’ICF estudia la viabilitat del projecte des del punt de vista financer, formalitza i gestiona el préstec. El Departament de Cultura estudia la viabilitat tècnica del projecte.\nLes operacions aprovades a través d’aquesta línia compten amb una part d’assumpció de risc per part del Departament de Cultura.\nPréstecs per a inversió:\nImport: fins al 100% de la inversió, amb un mínim de 20.000 euros i un màxim d'1.000.000 d'euros, amb caràcter general.\nTermini: màxim 10 anys, amb fins a 2 anys de carència inclosos.\nInterès: Euríbor a 12 mesos més un diferencial màxim del 3,95%.\nComissions: d'obertura màxima del 0,50%, amb un mínim de 250€.\nLes operacions aprovades comptaran amb l’assumpció del 80% del risc creditici de l’operació per part del Departament de Cultura.\nPréstecs per a circulant:\nImport: mínim de 20.000 euros i màxim de 600.000 euros, amb caràcter general.\nTermini: màxim 5 anys, amb fins a 1 any de carència inclòs.


Educació reforma l'escola Jardi per poder ampliar l’escola Camps Elisis de Lleida\nLa Paeria de Lleida ha signat un decret perquè la Generalitat pugui dur a terme les obres de la 2a fase de l’edifici històric per ampliar l’escola\neducació Lleida Segrià Escola Camps Elisis Escola Jardí\nEscola Camps Elisis de Lleida.\nL’Ajuntament de Lleida ha autoritzat la llicència urbanística sol·licitada per la Generalitat de Catalunya per a fer la reforma i l’adequació de la 2a fase de l’edifici històric Escola Jardí per a ampliar l’escola Camps Elisis de Lleida.\nEl projecte inclou diverses obres en aquesta segona fase, com són l’adequació d’un nou accés a l’edifici, a través d’una rampa, o la reconversió de la Llotja-Porxo en una galeria tancada i climatitzada, que permetrà utilitzar aquest espai per a fer-hi activitats lúdiques i educatives.\nLes obres sol·licitades també preveuen l’adequació de la nova aula de música, la substitució del sanejament actual de planat semisoterrani, la ventilació de forjat sanitari i la realització de dues xemeneies de ventilació natural\nL’edifici Escola Jardí, declarat com a Bé Cultural d’Interès Local, ha celebrat el 2020 el centenari de la seva inauguració, projectat per l’arquitecte Adolf Florensa Ferrer, d’estil Noucentista, i emplaçat a l’extrem sud-oest dels Camps Elisis.\nFins l’any passat, l’Escola Jardí acollia el Centre de Formació d’Adults del Segrià, que va ser traslladat a l’escola Joan Maragall\nEl projecte d’ampliació continuarà més endavant i es contemplaran l’ús del solar que ha quedat lliure un cop s’ha demolit l’antiga piscina coberta municipal dels Camps Elisis per ubicar-hi també l’Escola Bressol Municipal de Cappont.\nNova actuació per millorar el paviment al carrer Vidal i Codina de Lleida\nTot a punt per una nova passejada ‘Xino-Xano pel Turó’ de la Seu Vella de Lleida


Les Balears ocupen la 121a posició en PIB per càpita de les 263 regions europees\nL'Arxipèlag ha disminuït 21 punts la seva convergència des de l'any 2000\n2 min. Palma 04/02/2019 15:32\nLes Illes Balears ocupen la 121a posició pel que fa al PIB per càpita d'un total de 263 regions europees. A més, l 'Arxipèlag ha disminuït 21 punts la seva convergència des de l'any 2000 , segons ha explicat el director general de Fons Europeus del Govern balear Félix de Pablo durant la celebració de la Jornada sobre el nou Marc Financer Plurianual 2021-2027 de la Unió Europea aquest dilluns al Parlament.\n"La política regional s'ha dissenyat sense tenir en compte les particularitats dels territoris insulars", ha assegurat el director. A més, ha recordat que fa 20 anys que les Illes reclamen una revisió per millorar el problema que es reprodueix a la resta dels territoris insulars de la Unió Europea i que afecta uns 10 milions de persones.\nDe Pablo ha qualificat les polítiques que s'han duit a terme fins ara d'"ineficients", recordant que les Illes Canàries, tot i tenir un tracte especial per ser una regió perifèrica, han reduït 20 punts la seva convergència des de l'any 2000.\nEl director general s'ha demanat per què no s'inclouen variables que beneficiïn les regions que pateixen la insularitat, posant com a exemple que a les zones amb despoblació han aconseguit ajudes per frenar la pèrdua demogràfica.\nA més, De Pablo ha explicat que la comunitat balear no forma part del programa Connecta Europa i que, tot i estar geogràficament al mig de la Mediterrània occidental, les Illes encara no formen part del corredor Mediterrani.\nPel que fa a l'Índex de competitivitat regional, les Balears estan molt lluny de la mitjana europea. Si bé les Illes varen registrar 32 punts sobre 100, la mitjana dels països de la Unió se situa en els 52. La innovació, l'educació superior i les infraestructures són els indicadors més baixos i deixen l'Arxipèlag en els darrers llocs de la llista (pel que fa a l'educació superior, per exemple, l'Arxipèlag ocupa la posició 240 de 263).\nCal recordar que l'índex de competitivitat regional es va posar en marxa l'any 2010 i es publica cada tres anys. Permet a les regions supervisar i valorar la seva evolució temporal i en comparació amb altres regions. És la primera mesura a oferir una perspectiva europea de la competitivitat de les regions integrades a la UE.


IES LA LLAUNA: HALLOWEEN\nHalloween és la festa que es celebra cada 31 d’Octubre. És una festa d’origen celta, sobretot dels països de parla anglesa, en excepció de Nova Zelanda i Austràlia, que no es celebra tant com els Estats Units d’Amèrica, el regne Unit, Canadà o fins i tot Irlanda. Tot i així, actualment és una festa internacional, és a dir, quasi tots els països la celebren tot i no ser tradició, com Espanya o a Catalunya, tot i que ja tenim la castanyada.\nHalloween, també conegut com a La nit de les bruixes, té com a origen la festa religiosa del dia de tots sants, que és l’1 de Novembre. També és originaria del Samhain, una celebració religiosa que marca la fi de la collita i, per tant, l’inici de l’estació fosca. Els celtes creien que a aquesta data, la línia que separava el món dels vius i el món dels morts deixava que els esperits (bons i dolents) passessin el món dels vius. El que havien de fer les famílies era disfressar-se d’esperits per a espantar als esperits malèvols i protegir-se i així poder passar aquella festa amb els seus familiars difunts.\nUna tradició molt típica de Halloween és el Jack-o’-lantern, que és una carabassa amb una forma de cara, normalment terrorífica, de por. A dins s’acostuma a posar una espelma per il·luminar. Apart, Jack-o’-lantern té una història. Els antics explicaven que Jack el Garrepa havia estat una mala persona, però quan el diable va anar a buscar-lo per portar-lo a l’infern, Jack aconsegueix enganyar-lo, fent així que fins al cap d’un any el Diable no pugues tornar. Un cop passat el temps, el Diable torna, però Jack aconsegueix que torni a caure en una de les seves trampes. A canvi de deixar-lo lliure, el Diable ha de prometre a Jack que no podrà mai anar a l’infern. Al cap d’uns anys, Jack es mor i puja el cel però allà no és acceptat i, com a l’infern tampoc és acceptat a cause del pacte amb el Lucífer, el condemnen a viure caminant eternament pels carrers a les fosques i només una llanterna, d’aquí ve el nom de Jack The Lantern o, per abreviar, Jack-o’-lantern.\nJack-o’-lantern antigament tenien la utilitat d’allunyar els mals esperits de la casa, sobretot amb el joc de Truc o Tracte.\nUna curiositat és que actualment, tallar carabasses és considerat un art també, i fins i tot hi ha concursos a alguns països.\nTambé és tradició jugar a Truc o Tracte (Trick-or-Treat en anglès). Consisteix en que ells nens es vesteixen amb les seves disfresses més aterradores i van casa per casa demanant caramels. En el cas que els habitants de la casa no els vulguin donar, els nens tenen dret a fer una petita broma pesada als de la casa.\nAixò té com a origen una llegenda que deia que hi havia un esperit maligne que també hi jugava però que, en el cas que no volguessis fer el pacte, maleïa a tota la teva casa i família amb males collites, malalties, fent que morisin tots els animals, etc.\nCom ja he mencionat en vàries ocasions, també és tradicional disfressar-se d’algun personatge de terror o de ficció i, normalment, és fa una festa on tothom els llueix. A més a més, ara ja no tant però antigament a la plaça del poble o de la ciutat s’acostumaven a fer unes grans fogueres i la gent es reunia en grups per a explicar histories terrorífiques.\nTambé s’ha fet moltes pel·lícules que tenen com a inspiració aquesta festa, com la famosa pel·lícula de Tim Burton, Nightmare Before Christmas (Malson després de Nadal)\nEn conclusió, Halloween és una festa molt antiga i tradicional dels països celtes la qual es basa en el terror. la por, les bromes pesades, les bruixes, els fantasmes, etc. El seu origen es basa en el fi de les collites, per tant, l’inici del fred i l’hivern i se celebra cada 31 d’Octubre, la nit anterior a tots sants.\nMar Gràcia i Borràs.\nPublicat per Departament de Tecnologia a 0:00


Buscando ascetas: Sospirs\nSospirs de no saber què dir, davant d'una situació inconscient que no deixa prevenir res. Perquè hi ha tantes sortides, tantes portes obertes i tanta immensitat que ens rodeja, que no se sap per on sortirà el problema.\nPerquè em quedo sense oxigen cada cop que penso en la dama, i perquè em passo el dia sense oxigen. I no és el que sembla. No és el que et penses. No és només sexe. Per la meva part, és falta d'afecte.\nI què és necessitar sentir-se estimat davant la persona perfecte? No busquem ser perfectes, perquè mai ningú serà per tots perfecte, sinó que la perfecció varia segons la manera de veure, segons el respecte.\nI per tant segons la manera de mirar.\nSospirs de no saber ni com mirar-la.\nPublicat per Arnau Sargatal Llinàs a 0:49\nhigh voltage· 14 de juliol de 2012 a les 14:33\naish que el meu rubio s'ha enamorat! jajaja sempre tan sentimental, m'encanta! :)\nArnau Sargatal Llinàs 16 de juliol de 2012 a les 0:12\nAquest escrit em feia pensar bastant en tu! La manera lliure\nd'escriure sense lligar-se en unes estrofes ni en uns recontes sil·làbics! M'agrada que t'agradi! (:\nL'espelma del cor


FALSA ALARMA DE HOMBRES ARMADOS EN LA CALLE MONTURIOL | WEBSEGUR.com\nMatí d'ensurt, el d'aquest dilluns, 4 de juny, al carrer de Monturiol de Calafell, a la zona més propera al litoral en aquesta vila del Baix Penedès. A primera hora del matí s'ha produït un avís als Mossos d'Esquadra en què un denunciant advertia de la presència de diverses persones intentant accedir a un habitatge, a través del balcó. L'avís inicial d'aquesta persona advertia que aquests individus semblaven anar armats.\nDavant la transcendència d'aquesta alerta veïnal, diverses patrulles dels Mossos d'Esquadra s'han activat de manera immediata i s'han desplaçat fins al carrer de Monturiol. Un cop en aquest punt, han tallat la zona on s'havia donat aquest avís i han demanat a diversos veïns que eren a la zona que entressin als seus habitatges, segons han comentat diversos testimonis de la situació a BaixPenedèsDiari.cat.\nJust després, els Mossos han pentinat tota la zona, realitzant les inspeccions necessàries per trobar les suposades persones armades, fent cas a l'avís que havien rebut. A l'habitatge en qüestió, però, tan sols han trobat els seus inquilins habituals. Després de diversos minuts amb l'operació en marxa, els Mossos d'Esquadra han comprovat que es tractava d'una falsa alarma. Ara, entre les seves investigacions, valoren la possibilitat que es tractés d'un avís fals. Diverses fonts apunten, fins i tot, que la persona que ha donat l'avís s'hauria confós amb diversos obrers que duien martells i altres eines.\nMolta expectació a la zona\nAmb tot, però, l'ampli i vistós desplegament ha captat l'atenció de molts veïns i passejants de la zona, que a primera hora del matí han vist com se'ls posava en alerta per aquest fet, que ha acabat en un ensurt. El carrer de Monturiol de Calafell és la via per excel·lència de la zona marítima del municipi, que exerceix de centre neuràlgic de l'oci en aquesta zona: el carrer es troba replet de bars, pubs i altres establiments, que el converteixen en una de les zones més conegudes de Calafell, i més concorregudes sobretot durant la temporada turística.


10 Nov A més del menú, una experiència: 3D a La Boscana\n03 Nov La tardor s’instal·la a La Boscana\nLa tardor ja ha arribat a La Boscana. Oficialment ja fa més d’un mes, però no ha estat fins ara que les temperatures i les condicions climàtiques de la plana de Lleida s’han convertit en les pròpies d’aquesta estació. La...\nPosted at 10:15h in General, Oci\nUna majestuosa reixa de ferro forjat és la porta d’entrada al recinte de més de 50.000 metres quadrats de La Boscana, al mig del Pla d’Urgell i a només 20 minuts de la ciutat de Lleida. Ja dins la finca,...\n20 Oct 4 salses catalanes que has de conèixer\nPosted at 09:50h in Cuina gastronòmica, Curiositats\nImagina’t un plat de verdura casolana collida de l’hort i servida a taula. La mongeta, tendra i gustosa; la ceba i la patata, que es desfan a la boca; i una pastanaga bullida al punt, que li dóna aquell contrast...\nPosted at 19:45h in Curiositats\nA qui no li agrada la xocolata? N’hi ha de molts tipus: blanca, a la pedra, amb fruits secs, amargant, amb fruites...


– Grec2017 – Teatre (304) – VENTURA (🐌🐌🐌+🐚) – La Pedrera – 16.07.2017\nDe cop ens trobem asseguts al voltant del llit de la Maria, una dona de vuitanta anys, malalta i amb el maluc trencat. El seu fill la visita. Estem tant a tocar que podem percebre l’escena com si ens passes a nosaltres, com si en el llit hi fos la nostra mare. Un luxe del qual gaudirem durant tota l’obra, ja que pràcticament no hi ha frontera entre nosaltres i els personatges. Tres estances del pis donaran aixopluc a les diferents escenes de l’obra.\nVENTURA és la història de dues dones que són moltes: la Maria, casada amb un metge de Celrà amb dos fills, i la Teresa, que ha dedicat tota la vida a cuidar el seu germà confinat en una cadira de rodes. És una obra que parla de les decisions que prenem a la vida, les importants i les intranscendents i les conseqüències que se’n deriven. Una obra que es pregunta què hauria passat si haguéssim pogut triar un altre camí.\nUn text de Cristina Clemente dirigit per Victor Muñoz, una obra que porta un llarg recorregut a l’esquena, estrenada l’any 2015 es va endur el guardó a millor espectacle de les comarques gironines del 2015 atorgat per l’AGT (Associació Gironina de Teatre).\nAquesta entrada s'ha publicat en Teatre i s'ha etiquetat amb Cristina Clemente, David Planas i LLadò, la Pedrera, Meritxell Yanes Font, Víctor Muñoz i Calafell, VENTURA el 17 de juliol de 2017 per Miquel Gascon.\n– Dansa – NATS NUS dansa – Emocions en moviment (🐌🐌🐌) – La Pedrera – 07/02/2015\nEl dissabte passat, després de viatjar a Palafrugell per gaudir de la GAROINADA, encara vam arribar a temps a Barcelona per assistir a la primera sessió de l’espectacle “Emocions en moviment“, que es va celebrar davant LA PEDRERA, amb el grup NATS NUS dansa, en ocasió de les festes de Santa Eulàlia de Barcelona.\nUn espectacle gratuït que es va celebrar dues vegades el mateix dia; “Emocions en moviment” ens va encantar perquè és diferent de tot el que havíem vist en dansa…. ballarins en viu i projeccions d’aquests a la façana de La Pedrera: un joc d’interacció entre la realitat i la ficció. Al llarg de la coreografia, els ballarins es van moure per les finestres i balcons de la façana, acompanyats d’imatges de diferents colors, formes i textures que van modificar l’estètica de la façana.\ndirecció artística de Toni Mira, espectacle creat amb motiu de la celebració del centenari de la construcció de La Pedrera a l’any 2012.\nCargols de Pedra i de guix a la Pedrera\nAquesta entrada s'ha publicat en Dansa i s'ha etiquetat amb Emocions en moviment, la Pedrera, NATS NUS dansa, Toni Mira el 13 de febrer de 2015 per Miquel Gascon.


La Via de Sant Ignasi es converteix en un recorregut alternatiu a la carretera de Vic - Regió7\nLa Via de Sant Ignasi es converteix en un recorregut alternatiu a la carretera de Vic\nEs restableix el doble sentit de circulació que permet una connexió directa entre el Pont Vell, al sud, i el Pont de Ferro, al nord\nEls vehicles ja poden circular en els dos sentits per la Via de Sant Ignasi mireia arso\nEn circumstàncies normals l'anunci que a la Via de Sant Ignasi de Manresa ja es pot circular en els dos sentits després de més de quatre mesos d'obres hauria merescut una roda informativa i una visita in situ als treballs d'urbanització. I més tenint en compte que es tracta d'un dels projectes més importants que s'han fet els últims anys a Manresa, amb un pressupost de 3,3 milions d'euros. Però com que les circumstàncies no ho són, de normals, el restabliment del doble sentit, i per tant la possibilitat d'anar des del Pont Vell fins al Pont de Ferro -de sud a nord-, es va comunicar en una nota de premsa.\nLes obres donen continuïtat a les fetes al tram sud\nEls treballs se centren ara a la plaça del Remei i les voreres del seu entorn\nDes d'ahir Manresa compta amb un tram alternatiu a la carretera de Vic per creuar la ciutat. Al migdia es va restablir el doble sentit de circulació al llarg de tota la Via de Sant Ignasi després d'un any d'obres que encara no s'han acabat però que ara se centren en els espais per a vianants: voreres i la nova plaça del Remei. Els vehicles que entrin pel Pont Vell tenen ara la possibilitat d'anar, pràcticament en línia recta, fins al Pont de Ferro, a l'altre extrem de la ciutat. De sortida es pot anar com fins ara de la carretera del Pont de Vilomara cap al Pont Vell.\nSegons el regidor d'Urbanisme i Mobilitat, David Aaron López, es tracta d'una obra de millora urbana important que, entre altres coses, ha de ser el mirall de futures transformacions dels principals eixos d'entrada i sortida de la ciutat com la carretera de Vic o la car-retera de Cardona. «Cadascuna té les seves característiques i les solucions no han de ser les mateixes, però sí la idea general: voreres més amples i vies dignes».\nLa primera fase de les obres a l'entorn de la Via de Sant Ignasi de Manresa, des de les piscines fins a la carretera del Pont de Vilomara, van començar el setembre del 2019. En un primer moment no hi va haver restriccions de trànsit, ja que van afectar la banda de la Fàbrica Nova. És un dels aspectes destacats del projecte: la urbanització va entrar al recinte tancat de l'equipament per permetre alinear l'avinguda Bertrand i Serra amb el carrer Sant Joan d'en Coll.\nLa segona fase es va iniciar el juny passat, a l'altre cantó de la vorera, i aquí sí que hi va haver afectacions. Durant aquest temps només hi havia operatiu un sentit de circulació en direcció sortida de la ciutat. Els cotxes que entraven pel Pont Vell es desviaven, davant de les piscines, cap al carrer Viladordis. Ara, ni que sigui amb car-rils provisionals, s'ha recuperat la normalitat i s'ha estrenat aquest nou eix interior sud-nord.\nAhir el trànsit no era intents. Potser per falta de costum o potser per les restriccions de mobilitat. També va entrar en funcionament la rotonda davant l'ermita del Remei tot i que manté l'aspecte de provisionalitat amb tot de tanques al seu voltant. No hi ha se-nyals, amb la qual cosa més d'un vehicle que no devia saber cap on tirar hi va donar diverses voltes fins que en va treure l'entrellat. Paral·lelament s'ha recuperat la circulació al carrer Joan XXIII.


Assemblea extraordinària de l’Associació Forestal de les Comarques de Tarragona – Abril 2013 – Associació Forestal de les Comarques de Tarragona\nAssemblea extraordinària de l’Associació Forestal de les Comarques de Tarragona – Abril 2013\nEl dia 26 d’abril de 2013 es va celebrar, amb una gran participació, a la seu del Consell Comarcal de la Conca de Barberà l’assemblea extraordinària de l’Associació Forestal de les Comarques de Tarragona per tal de informar i deliberar sobre la possibilitat de la creació d’una empresa, paral·lela a l’Associació, en base a iniciatives diverses dels propis associats amb la finalitat de comercialització de la nostra pròpia biomassa amb l’objectiu d’aconseguir el màxim benefici pel projecte comú i millor forma d’aglutinar-la ( cooperativa, consorci, gerència etc..).\nA més a més, durant l’assemblea hi van intervenir diferents ponents per tal d’aportar informació sobre:\n– Els serveis d’assessorament i suport a la creació d’empreses, a càrrec del Sr. Jordi París, cap de promoció econòmica de Concactiva, del Consell Comarcal de la Conca de Barberà.\n– La situació actual i les estratègies futures en matèria de gestió forestal, a càrrec del Sr. Xavier Clopés, subdirector de Boscos de la Direcció General del Medi Natural de la Generalitat de Catalunya, del Sr. Joan Abian del Centre de la Propietat Forestal i del Sr. Jesús Samper, de l’oficina comarcal del DAAM a la Conca de Barberà.\n– Els serveis i la certificació de biomassa forestal, a càrrec del Sr. Patrick Viñas, del Centre Tecnològic Forestal de Catalunya.\nDes de l’associació es vol donar les gràcies als ponents i als socis assistents i espera que a partir d’aquesta assemblea sorgeixin iniciatives per a la comercialització de la biomassa dels socis de l’Associació Forestal de les Comarques de Tarragona.\nMembres de la junta de l’AFCT\nGran afluència a l’assemblea extraordinària 2013\nPonents a l’assemblea\nAssitents a l’assemblea extraordinària 2013\n← ORDRE AAM/79/2013, de 6 de maig, sobre el règim d’obtenció de la qualificació d’orientació energètica dels aprofitaments forestals en l’àmbit de Catalunya i d’establiment de la garantia de la traçabilitat.\nJornada tècnica forestal- 15 de juny de 2013 – Calders →


La campanya de Nadal dels VilaFrancs va injectar 434.160 euros al comerç local, segons el govern de Vilafranca. Ajuntament de Vilafranca\nAquest matí l’alcalde de Vilafranca del Penedès, Pere Regull, el regidor de Promoció Econòmica i Comerç, Joan Manel Montfort, han fet una valoració de la darrera campanya de vals de compra VilaFrancs que va abastar tota la campanya comercial de Nadal, des de finals de novembre i fins a Reis. Montfort ha recordat que els vals de compra VilaFrancs és una mesura inclosa en el pla de xoc del consistori contra la crisi provocada per la COVID-19 a la qual es va destinar una partida econòmica de 500.000 euros, que entre la primera emissió de VilaFrancs a l’estiu i la de Nadal, s’ha exhaurit.\nEl regidor ha recordat que la campanya estava destinada a incentivar les compres en el comerç local, no essencial, afectat pel tancament durant molts mesos arran de la pandèmia i que permetia adquirir fins a 5 vals de compra per valor de 10 euros, dels quals l’usuari només pagava 6 euros i els 4 euros restants anaven a càrrec de l’Ajuntament. En total es van fer 9.634 operacions de compra de VilaFrancs amb un import total de 434.160 euros. “Això és una injecció econòmica molt important en el comerç local. Pensem que hi va haver establiments que van bescanviar vals entre els 25.000 i els 33.000 euros”, ha destacat Montfort. El regidor de Promoció Econòmica i Comerç ha explicat que dels 184 establiments adherits a la campanya els sectors que van facturar més van ser els d’electrodomèstics, roba de la llar, decoració, joguines i videojocs i equipament de la persona. Pel que fa als compradors, una amplíssima majoria va esgotar els 5 VilaFrancs de 10 euros que estava estipulat com a màxim per persona i que el 83% eren de Vilafranca i comarca i un 17% de fora de la comarca.\nPel que fa a l’enquesta de valoració feta tant a establiments i com a usuaris, els comerciants valoren la campanya amb un 8,2 sobre 10 i el que s’ha valorat més positivament és el fet d’obrir la campanya a compradors de fora de Vilafranca. Un 88% creu que s’ha incentivat el comerç local i un 90% hi tornaria a participar. Pel que fa als usuaris, la valoració global és un 9,18, un 94% considera que la campanya ha incentivat el comerç de proximitat i un 79% diu que hi ha comprat més gràcies als VilaFrancs.\nPer la seva banda, Pere Regull ha ressaltat que iniciatives com els VilaFrancs “han vingut per quedar-se i segurament hi haurà més campanyes que ara estem estudiant. N’hi ha d’altres, com el marketplace que són operacions a més llarg termini però que s’han de fer perquè el comerç local es pugui mantenir i hi hagi vida als nostres carrers. La digitalització del comerç i la venda online són bàsics i donaran els seus fruits amb més perspectiva perquè ens hi va la supervivència del model de vila comercial que volem per a Vilafranca i el mitjà de vida de moltes famílies i ocupen a molts treballadors”.\nPer l’alcalde, la campanya dels VilaFrancs ha anat més enllà dels 434.160 euros. “Segur que molts compradors hauran aprofitat la compra amb VilaFrancs per comprar més articles o gent que té poca capacitat adquisitiva haurà pogut accedir a productes més cars aprofitant que l’Ajuntament pagava 4 de cada 10 euros. És una campanya on hi guanya tothom: establiments i clients”, ha afirmat Pere Regull.\nL’alcalde també ha valorat molt positivament que un 17% dels compradors de VilaFrancs fossin de fora de la comarca. “La campanya ha permès fidelitzar el client de Vilafranca i comarca i alhora fer venir gent de fora a comprar a la vila. Molt probablement aquesta gent haurà fet més despesa al comerç. Ens interessa que vingui com més gent millor a comprar i passejar per Vilafranca. Això és vida i riquesa econòmica per a la ciutat”, ha dit.\nEl regidor Montfort ha destacat que la campanya de Nadal a Vilafranca ha estat “molt potent”, amb l’Ajuntament agafant el lideratge en el tema de la il·luminació nadalenca i promovent activitats com la Fàbrica de Joguines, i nous elements com l’espai Insòmnia, el Gemínid i tallers de Nadal, la Fira de Santa Llúcia i el mercat de la Fira del Gall a la plaça Jaume I, etc. i ha valorat molt positivament l’esforç dels comerços per decorar els carrers i o la campanya de sortejos del Centre Vila per valor de 5.000 euros.


El partit recolza a aquest model per avançar cap a una transició energètica\nLa Candidatura d’Unitat Popular (CUP) durà terme avui, 15 de juliol, una trobada al municipi de Maldà per tal de treballar per la creació de comunitats energètiques arreu del territori. Regidors i militants de les diferents assemblees locals del partit a Ponent, Pirineu i Aran assistiran a la reunió.\nMaldà ha estat la seu escollida pel partit atès que, en aquests moments, s’hi està duent a terme un procés participatiu de creació d’una comunitat energètica d’autoconsum. El projecte té l’objectiu d’avançar cap a la transició energètica local mitjançant una solució popular.\nAquesta trobada arriba després que la setmana passada el Parlament de Catalunya aprovés una moció sobre la creació d’una energètica pública arran d’una petició de la CUP. Una implantació amb l’objectiu de desenvolupar un nou model de producció, transport i comercialització del subministrament elèctric perquè esdevingui un dret bàsic garantit i assequible per a tothom.


Xina paret interior granallatge màquina fabricant, proveïdor, la fàbrica, a l'engròs - productes - Qingdao Puhua Heavy Industrial grup\nTret de productes: Aquest tipus de granallatge màquina és adequada per eliminació oxidada superficials, òxid i altres matèries en superfície de paret interior de canonada d'acer a guanyar superfície metàl·lica brillant. A través de voladura, no\nAquest tipus de granallatge màquina és adequada per eliminació oxidada superficials, òxid i altres matèries en superfície de paret interior de canonada d'acer a guanyar superfície metàl·lica brillant. A través de voladura, no només podeu eliminar oli de superfície de la peça, incrustacions, òxid i altres impureses, però també pot eliminar l'estrès intern residual de la peça i millorar la capacitat de lluita contra la fatiga, conèixer la rugositat especificat i duresa, augmentar la superfície de la peça sencera i la qualitat de l'interior, millorar la capa de la peça i en última instància, assolir l'objectiu de anticorrosius, protegir les canonades , estenent vida de servei d'ell de la peça, fomentar la qualitat dels productes i disminuir la força de treball i la contaminació en el lloc de treball.\nH. més maquinària basada en mida differenent està disponible.\nI. especial disseny basat en els requeriments del client està disponible.\nNeteja de velocitat (m/min)\nHot Tags: paret interior granallatge fabricant de la màquina, Xina, proveïdor, la fàbrica, a l'engròs, marca, preu, venda, venda calenta, fet a la Xina, nova, puhua, personalitzat, professional, competitiva, d'alta precisió, servei a ultramar, venda directa, bona qualitat, a preu de fàbrica


Catalunya en Comú estrena logotip i pàgina web - Tercera Información -Tercera Información\nRedacció • Catalunya • 27/06/2017\nCatalunya en Comú estrena logotip i pàgina web\nElisenda Alamany: "Aquesta marca recull el llegat de dues confluències guanyadores i encarna els valors que defensem".\nCatalunya en Comú segueix completant la construcció del nou espai polític i avui ha presentat el seu logotip i la pàgina web. El logotip “recull el llegat de dues confluències guanyadores, Barcelona en Comú i En Comú Podem”, ha assenyalat la coordinadora de Comunicació i portaveu, Elisenda Alamany. La imatge, que combina els semicercles de Barcelona en Comú, la confluència que governa la capital de Catalunya; i el degradat de vermell a lila d’En Comú Podem, la confluència vencedora a les dues últimes eleccions generals, “encarna els valors que defensem”, ha destacat Alamany.\nLa portaveu de Catalunya en Comú n’ha subratllat els valors de “progrés, nova política, la sobirania i el comú”, i ha afirmat que el logotip no només representa aquests valors sinó també polítiques concretes que ja s’estan duent a terme des de Barcelona en Comú i En Comú Podem, com “prioritzar la inversió en polítiques socials, defensar la sobirania energètica creant operadors energètics”, o dur a terme polítiques de defensa del dret a l’habitatge, entre d’altres. “Amb aquesta confluència recollim el bo i millor de cada espai polític que en forma part”, ha sostingut.\nCadascun dels quatre semicercles que rodegen la C de Catalunya i la d’‘en Comú’ remeten a un valor definitori de la nova formació:\n– El progrés. Venim de reivindicar a les places i els carrers jubilacions dignes, serveis públics de qualitat… perquè el progrés de Catalunya és millorar les condicions de vida de la seva gent.\n– La nova política. Som gent nova, dotant-nos de noves eines per construir una Catalunya nova.\n– El sobiranisme. Defensem la sobirania del poble de Catalunya en totes les seves expressions, el dret a decidir sobre totes les qüestions: sobirania nacional, dret a decidir sobre el propi cos, independència energètica a partir de les renovables, democratització de l’economia, etc.\n– El comú. Més enllà de la diversitat, som un sol poble unit contra la injustícia, el saqueig i la ineficàcia dels de dalt.\nPel que fa a la nova pàgina web, catalunyaencomu.cat és la plataforma a través de la qual es vehicularà la comunicació del nou espai dels comuns. La web també serà l’eina des d’on es canalitzaran tots els processos participatius. Entre d’altres, a la pàgina s’hi poden trobar l’ideari polític i els òrgans directius escollits a l’assemblea del passat 8 d’abril, una secció amb l’actualitat de la formació i una pestanya a través de la que inscriure’s a Catalunya en Comú i accedir a la plataforma de participació digital.


PBAU: consells i normes - Consells per afrontar la prova d'accés a la Universitat (PAU) - Seràs UIB. Futur alumnat de grau - Universitat de les Illes Balears\nSeràs UIB Consells prova d'accés\nPBAU: consells i normes\nIntercala el temps d’estudi amb altres activitats que t’ajudin a oxigenar el cervell. Practica esport, surt a caminar, escolta música, etc.\nInforma’t on faràs les proves: alguns dies abans de la prova i mitjançant la pàgina web, podràs consultar l’edifici, l’aula i l’horari en què els pertoca fer els exàmens.\nles normes generals de realització de la prova\nles instruccions generals de la prova\nel vídeo sobre consells per fer la prova\nDurant cada jornada dels dies de les proves, repassa els esquemes i els resums que hagis pogut fer els dies previs amb l’objectiu de fixar els continguts de la matèria.\nEvita acumular informació de forma desorganitzada i confusa procurant no assimilar informació de darrer minut, ja que podria interferir amb coneixements previs que s’havien processat correctament.\nDeixa preparada la roba que et posaràs i tot el que necessitis per fer la PBAU: DNI, NIE o passaport, bolígrafs de color blau o negre, corrector, calculadora, diccionaris de llatí o grec, instruments de dibuix..., i principalment el document d’identitat. Consulta el material autoritzat.\nDuu apuntat el nom de l’edifici i les aules on has de fer les proves, que hauràs consultar a la web.\nEn sortir de ca teva, recorda agafar una màscara higiènica; si pot ser, reutilitzable o quirúrgica. És obligatori emprar-la en tot moment. Les persones que pertanyin a població vulnerable a la COVID-19 han de seguir les indicacions del seu professional sanitari de referència respecte a les mesures de prevenció més adequades.\nArriba amb la màxima puntualitat al teu punt d'examen. Ni molt prest ni molt tard. No arribis amb més de trenta minuts d'antelació a l’edifici ni en passeu més de quinze defora de l’aula.\nSi arribes molt prest en vehicle propi, espera dins el vehicle. Vés directament a l’aula assignada i, tot d’una que acabis la prova, surt fora de l’edifici. No quedis pels passadissos. Si ja no tens més exàmens, has d’abandonar el teu punt d'examen.\nVine al punt d’examen amb les mínimes pertinences: només el material necessari per fer l’examen i el que necessiteu per berenar. Tot el que dugueu ha d’estar dins una bossa personal.\nTots els dispositius de transmissió i emmagatzematge de dades (tant mòbils com rellotges) han d'estar apagats. Han de ser dins la teva bossa personal o, si no en teniu, al lloc on l'hauries deixada (al terra si són taules mòbils o a la taula de darrere a les bancades fixes). No és suficient posar el mòbil en mode avió.\nQuan quedin pocs minuts per començar l’examen, intenta evitar compartir preguntes i dubtes amb els companys, això no farà més que contribuir a crispar l'ambient.\nRecorda que no pots consultar apunts, utilitzar cap tipus d’informació (apunts, llibres, etc.) ni telèfons mòbils o altres aparells electrònics.\nDiposita el DNI, NIE o passaport durant l’examen damunt la taula, perquè els membres del tribunal puguin comprovar en qualsevol moment la teva identitat.\nDisposaràs del full de preguntes de l’examen i el full de respostes (un quadernet) per examen. Si t’has equivocat o penses que la presentació no és prou acurada, pots demanar un altre quadernet (valora si val la pena, perquè també has de vigilar el temps; si falta poc temps, tal vegada és millor no fer-ho), però una vegada ja hagis copiat al nou quadernet la informació, hauràs de lliurar al professor el quadernet que no val, i el professor procedirà a destruir-lo.\nDurant l’examen només podràs tenir el material que està permès per a aquella prova concreta.\nEn el cas dels exàmens de les matèries del bloc d'admissió, tant per als alumnes de batxillerat com per als tècnics superiors, atès que aquests alumnes es poden examinar d’un màxim de tres matèries i són unes proves de caràcter voluntari, els alumnes tindran els primers 30 minuts per valorar si fan o no aquella prova. En cas que abandonin la sala, es consideran com a no presentats a aquella prova.\nImportant: No has de començar a contestar de seguida cada exament. Fes una primera lectura general de totes les preguntes i tria bé l'opció que més t'interessi. Un cop escollida, intenta no dubtar, et restaria massa temps.


Qui què abans després d'Olivier Tallec | Jugaia\nOlivier Tallec torna a proposar-nos un joc d'observació i deducció… Amb els mateixos personatges de sempre!\nQui ha anat al pícnic? Qui s'ha canviat de disfressa? Un llibre joc d'observació on hem d'endevinar qui ha fet cada cosa.\n"Qui què abans després" està disponible en castellà i català. Comprova disponibilitat en el selector d'idioma.\nCom jugar a Qui què abans després?\nPer a cada escena tenim dues situacions repletes de personatges: l'abans i el després: un grup d'animals abans d'anar a la platja, i aquest mateix grup després d'arribar a la platja, per exemple. Tenint en compte totes dues fotos haurem de contestar una pregunta.. Qui ha trobat lloc a la platja?\nA vegades ens deixen objectes com a pistes, altres vegades veiem la silueta dels personatges o la roba que han deixat. Sempre cal utilitzar la lògica i ser molt observadors per a trobar la solució.\nPer què ens agrada aquest llibre de Qui què abans?\nPerquè és un llibre ple de sorpreses, ens convida a jugar a l'observació i a la deducció d'una forma molt divertida, ens presenten les seves pàgines de forma horitzontal perquè puguem veure amb facilitat el que ha passat abans i després ;)\nForma part d'una col·lecció de llibres d'Olivier Tallec què podeu veure en Jugaia com el Qui que on o el Qui que què.\nForma part d'una col·lecció de llibres d'Olivier Tallec què podeu veure en Jugaia com el Qui que on o el Qui que què.


Un immens moc blanc al mar - Centpeus\nUn moc blanquinós cobreix les costes de Turquia a la mar de Màrmara, pels voltants d’Estambul. Una pasta enganxosa, i més aviat fastigosa, que representa un desastre pel sector turístic i també pel pesquer. Almenys pels qui pesquen prop d’aquella zona.\nEn realitat no és cap cosa que no hàgem vist anteriorment. Per aquí també apareix ocasionalment, encara que no d’una manera tan espectacular com el brot que tenen ara els turcs. Es tracta d’un moc (literalment un moc, un mucopolisacàrid) que allibera el fitoplàncton quan es donen unes condicions determinades. Això és, sobretot, aigües poc remenades, molts nutrients i temperatures altes.\nQuan això passa, les algues microscòpiques poden créixer i multiplicar-se de manera imparable. Com que l’aigua no es mou gaire, les algues no es dispersen i això fa que la densitat de cèl·lules sigui enorme. Això té unes quantes conseqüències. Els nutrients comencem a esgotar-se i els organismes que infecten les algues (virus o bacteris) ho tenen genial per infectar a cabassos. Tot plegat fa que les algues estiguin estressades i aleshores es posen a fabricar un moc que les envolta i sembla que les protegeix una mica.\nEl cas és que sobtadament tenim milions d’algues generant prou mucositat per a quedar totes enganxades en una pasta fastigosa. Una sopa on hi ha algues vives, mortes, virus, bacteris i tota la matèria orgànica que passava per allà i que hi va quedant enganxada.\nAquesta situació es manté fins que canvien les condicions i el vent, els corrents la pluja o les onades, dispersen les algues i la cosa torna a la normalitat. Aquí aquest fenomen es dóna de vegades en cales més o menys tancades. Aleshores els diaris parlen de les marees rojes, que depenent de les algues que les generin poden ser fins i tot tòxiques. Un tema que segueixen de prop els investigadors del medi marí.\nÉs clar, en un indret com Estambul, on la quantitat de matèria orgànica que arriba a mar procedent de la ciutat és més que considerable, aquests fenòmens ho tenen fàcil. Només calen uns dies de mar encalmada i temperatures altes. A més, amb l’escalfament global, això passa cada vegada amb més freqüència. No només allà. Sembla que a tota la Mediterrània.\nAmb el fenomen d’aquests dies encara tenen un problema afegit. Els ha quedat una pasta tan espessa que probablement acabarà enfonsant-se. Una mala notícia pels organismes que viuen al fons del mar. Tanta matèria orgànica caient de cop els deixarà sense oxigen amb molta probabilitat. I és que, encara que a superfície sembli que el tema està solucionat, els problemes poden seguir al fons.\nAl final, el problema és el de sempre. Fer servir el mar com un gran abocador només es podia fer quan érem quatre gats i els efectes del que abocàvem eren irrellevants. Fa molt que vàrem deixar aquest temps enrere, però molts encara volen viure com si ho ignoressin.\nLa primera regla si volem sobreviure com espècie és: hem de cuidar el mar!\n3 thoughts on “Un immens moc blanc al mar”\n17/06/2021 a les 9:15\nHi ha una regla que engloba la teva: Hem de cuidar el nostre planeta, que inclou el mar, els rius i els llacs, l’aire, el terra, el subsol, …\n17/06/2021 a les 9:55\nSi fa cap al Mar Negre, s’enfonsarà … per no tornar a sortir en centenars de milers d’anys. El Mar Negre no té moviments verticals d’aigua. Té una termo-haloclina permanent, amb l’aigua de menys salinitat a la part de dalt i un fons anòxic des de fa milers d’anys. Veurem què passa …\n17/06/2021 a les 16:15\nBen curiós! No tenc idea, i imaginant així…\nSi es generen encara mooolt més cap es Mar Negre, seria una forma de lapidar molt CO2?\nEn tot cas, fent humor, un caramull de moc així gegant, sembla sa sopa germinal de sa vida! Potser hi evoluciona un ecosistema nou, manat per una versió fosca des monstre d’espagetti volador 😉


La publicitat de vacances de kim kardashian i j lo & apos; val la pena veure només les vibracions desagradables -->\nS’ha d’esperar que el comercial de vacances de Kim Kardashian i J Lo sigui per les vibracions descarades\nKim Kardashian i Jennifer Lopez s’han unit a temps per les vacances. L'estrella 'Keeping Up With The Kardashians' i la cantant 'Dinero' van aparèixer a Instagram just per davant de Thanksgiving amb una publicació de pagament per Facebook Portal. El vídeo fins i tot presentava el pròxim marit de JLo, Alex Rodriguez.\nQualsevol persona que acusi el gran Kim K de no tenir sentit de l’humor pot voler pensar dues vegades. El fundador de KKW Beauty va ser divertit, tot i que López no es va quedar enrere.\nÉs com si fossin un total de BFF, tot i que A-Rod Kinda arruïna tot\nGipó | WTK\nEl vídeo mostrava Kim i JLo preparant-se abans de les vacances. S’està discutint els plans de festes com un acord de primer secret, tot i que no hi havia molt a la manera d’un armari de festa. De fet, les senyores ballaven màscares de cara. Ah, i per descomptat, utilitzaven la tecnologia Portal que se'ls pagava per promocionar.\nTot anava bé, de fet, els dos semblaven millors avantatges fins que A-Rod va arribar. L'ex jugador de beisbol no va semblar massa benvingut, ja que les dames van discutir els seus plans, i la seva conversa es va reduir per la presència d'A-Rod. Però sí, la inquietud va ser palpable.\nBé, què esperaves? Es tracta de la gran Jennifer Lopez i la sempre extra-extra Kim K. Over a l’Instagram de Lopez, el vídeo ha acumulat més de 4 milions de visualitzacions en vuit hores. El vídeo de Kim va obtenir més de 4,5 milions de visualitzacions en un període de temps similar.\nPot ser que Kim i Jen no fossin els primers dos celebritats que haureu fotografiat, però ho han fet abans. L'any passat, la cantant i la realitat protagonista de 50 anys van passar l'estona durant una nit de cinema, segons informa Hollywood Life.\nFYI, Kim ha estat tornant per davant de gràcies\nBé, amb una mica de volant pel camí. Kim i les seves germanes han estat recentment culpades de malgastar els aliments durant una baralla sobre aliments filmats, que no va baixar massa bé a les xarxes socials.\nDesprés de la reacció, Kim es va dirigir cap al plat i va lliurar menjar als més necessitats. La mare Kris Jenner va publicar alguns fragments a les xarxes socials amb un subtítol explicant què estava passant.\n'Dissabte vam celebrar un esdeveniment al Banc Regional d'Aliments de Los Angeles per celebrar aquesta setmana especial i lliurar menjar per a menjars d'acció de gràcies', va escriure Kris.\n'Mentre ens dirigim a la temporada de vacances, recordem que agraïm totes les nostres benediccions i estic molt agraït. És important per mi i la meva família retornar. Tothom s’hi pot implicar consultant els vostres bancs d’aliments locals i prestant suport ”. va afegir ella.\nI bàsicament no podem esperar les fotos d’acció de gràcies d’ambdues dones\nEl Nadal tampoc està gaire lluny. Tot i que l’atractiu de les senyores i l’arbre anual probablement trencarà internet, Acció de gràcies és el primer lloc. Per a JLo, esperem molt d’ella, A-Rod, a més dels fills de Jen i Alex.\nPel que fa a Kim, només ens asseurem i veurem el que ofereix mentre gaudeix de la seva primera Acció de Gràcies com a mare de quatre anys. Tenint en compte la quantitat d’anuncis pagats que l’han retret, esperem que un repartiment d’acció de gràcies sigui adequat per a un rei.\nExclusiu Sofia Vergara vol fer grill a l'ex-núvia Nick Loeb sota jurament, en la batalla contra els embrions congelats\nNotícies Bobbi Kristina Biopic Productors Fire Fire a Bobby Brown: No ens podeu ensenyar, és veritat!\nEstrelles Angelina Jolie és massa ocupada per tenir cura de Pitt & Aniston Reunion als SAG Awards\nNotícies Harry Styles s’empeny al voltant d’un cotxet de bebè i els nostres cors es fonen\nEstrelles Lori Harvey es queda amb un vestit de pell cridanera enmig de les futures converses de compromís\nRachel Bilson, Awkward Run-in, amb Emma Roberts, Days After Hayden Split\nJustin Timberlake treballant dur aquest Nadal per superar les 'sospites' de Jessica Biel\nBill Cosby fa una crida a Snoop Dogg & Diddy al mentor del raper de Houston que va deixar la pista del tribut\nJohnny Depp diu que les proves i les entrevistes demostren que no va abusar mai de Amber Heard


Els Mossos d'Esquadra van detenir el 13 d'agost tres homes i una dona que formaven part d'un organització dedicada a robatoris en domicilis de tot Catalunya, i han estat acusats com a presumptes autors de dotze robatoris amb força i de pertinença a un grup criminal.\nSegons un comunicat del cos policial, els detinguts van passar a disposició judicial el 16 d'agost i el jutge va decretar l'ingrés a presó per als quatre.\nLa investigació va començar el 18 de juliol a l'Hospitalet de Llobregat (Barcelona), quan agents de Mossos van detenir una dona que intentava fugir d'un edifici en el qual s'havia alertat de l'ocupació d'un pis, podent relacionar els objectes trobats en el registre amb un robatori amb força en un domicili de Begues (Barcelona).\nD'altra banda, els investigadors van relacionar aquesta ocupació amb la de dos pisos i, després de registrar un d'ells per ordre judicial, els va permetre evidenciar que existia un grup criminal especialitzat en el robatori amb força en domicilis -indagacions posteriors van permetre relacionar els objectes trobats amb vuit robatoris més-.\nPosteriorment, els agents van localitzar un magatzem amb objectes robats a L'Hospitalet de Llobregat ja tres homes i una dona que utilitzaven el vehicle robat per dirigir-se a urbanitzacions de Catalunya.\nDesprés de la investigació s'ha pogut atribuir a aquest grup 12 robatoris amb força en domicilis, en els quals actuaven de la mateixa manera: buscaven cases i cridaven amb insistència al timbre per assegurar-se que la casa estava buida, saltaven la tanca perimetral i entraven en l'edifici usant el mètode de la palanca en portes o finestres.\nEs van poder recuperar objectes de fàcil sortida al mercat negre com joies com anells, polseres o collarets; dispositius electrònics com consoles de videojocs, telèfons mòbils o tablets; rellotges, ulleres de sol, claus de 5 vehicles i diners en efectiu de diferents divises.


L’Ajuntament congela les ordenances fiscals per al 2017 : Ajuntament de La Granada\nHome » noticies » L’Ajuntament congela les ordenances fiscals per al 2017\nL’Ajuntament congela les ordenances fiscals per al 2017\nL’Ajuntament de la Granada va aprovar dijous a la nit les ordenances fiscals per a l’any 2017, que suposen una congelació dels impostos i les taxes vigents. L’equip de govern de l’Entesa va rebre el suport del regidor d’ERC i del del PSC, mentre que CiU hi va votar en contra en considerar que s’haurien hagut de baixar.\nAmb tot, el que sí que s’apujarà de cara a l’estiu vinent seran els preus de les entrades i abonaments de la piscina municipal, que augmentaran un 10%. Aquest increment és per fer front a la despesa creixent en el manteniment del propi equipament.\nPer altra banda, els vehicles de més de 25 anys passen a estar plenament bonificats, mesura que va motivar el suport socialista en la votació.\nDurant el ple municipal ordinari també es van aprovar, per unanimitat dues mocions, una per reclamar la cessió de la gestió del servei de Rodalies de RENFE a la Generalitat; i l’altra per posar a disposició de La Marató de TV3 tots els equipaments del municipi en cas de requerir-ho.